Ir-Regolament tal-Kommissjoni (KE) Nru 247/2003
tal-10 ta' Frar 2003
li jadotta l-ispeċifikazzjoni tal-modula ad hoc għall-2004 dwar l-organizzazzjoni ta' xogħol u l-arranġamenti għall-ħin tax-xogħol kif provduti bir-Regolament tal-Kunsill (KE) Nru 577/98
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 577/98 tad-9 ta' Marzu 1998 dwar l-organizzazzjoni ta' kampju ta' stħarriġ tal-forza tax-xogħol fil-Komunità [1], kif l-aħħar emendat bir-Regolament tal-Kommissjoni (KE) Nru 2104/2002 [2], u b'mod partikolari Artikolu 4(2) tiegħu,
Billi:
(1) Ir-Regolament tal-Kommissjoni (KE) Nru 246/2003 [3] li jadotta programm ta' moduli ad hoc, li jkopru s-snin 2004 sa 2006, għall-kampjun ta' l-istħarriġ tal-forza tax-xogħol jinkludi modula ad hoc dwar l-organizzazzjoni tax-xogħol u l-arranġamenti tal-ħin tax-xogħol.
(2) Skond Artikolu 4(2) tar-Regolament (KE) Nru 577/98 il-lista dettaljata ta' l-informazzjoni li għandha tinġabar fil-modula ad hoc għandha titħejja ta' l-anqas 12-il xahar qabel il-bidu tal-perjodu ta' referenza għal dik il-modula.
(3) Sabiex jiġi evelwat b'mod adegwat il-progress taħt il-kolonni tal-linji gwida tal-politika dwar l-impiegi u b'mod partikolari taħt it-tielet kolonna dwar li tiġi nkoraġġita l-adattabilità tan-negozji u l-impjegati tagħhom, inkluż fir-rigward tal-kwalià tax-xogħol, statistika strutturali komparabbli hija meħtieġa mill-Istati Membri u mill-Kommissjoni [4].
(4) Il-miżuri provduti f'dan ir-Regolament huma skond l-opinjoni tal-Kumitat għall-Programm Statistiku,
ADOTTAT DAN IR-REGOLAMENT:
Artikolu 1
Il-lista dettaljata ta' informazzjoni li għandha tinġabar sa l-2004 mill-modula ad hoc, kif preskritt fl-Anness hija b'dan adottata.
Artikolu 2
Dan ir-Regolament għandu jidħol fis-seħħ fis-seba’ jum mill-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fl-10 ta' Frar 2003.